Melléklet a …../2025. számú Képv. test. határozathoz
ELLÁTÁSI SZERZŐDÉS

a szociális alapszolgáltatás keretébe tartozó támogató szolgáltatás, pszichiátriai betegek, szenvedélybetegek és fogyatékos személyek nappali ellátása biztosítására
(tervezet)
amely létrejött egyrészről 

Kiskőrös Város Önkormányzata  

székhelye: 6200 Kiskőrös, Petőfi Sándor tér 1. 

adószáma: 15724784-2-03, 

képviseli: Domonyi László polgármester

(a továbbiakban: Önkormányzat), 

másrészről a
Sorsfordító Szolgáltató Központ 

székhelye: 6200 Kiskőrös, Rákóczi Ferenc utca 12. 

adószáma: 18515949-1-03, 

képviseli: Mészáros Kornél  

(a továbbiakban: Központ)
a továbbiakban együttesen: Szerződő felek - között, az alulírott napon és helyen, az alábbi feltételek mellett:

1. Kiskőrös Város Önkormányzata – az Szt. 65/C.§-a és 65/F.§ (1) bekezdés b)-c) pontja szerinti személyes gondoskodást nyújtó támogató szolgáltatás I. és II., pszichiátriai betegek, szenvedélybetegek és fogyatékos személyek részére biztosított nappali ellátás szociális alapszolgáltatásokat a Sorsfordító Szolgáltató Központ fenntartásában működő Sorsok Háza Szociális Intézményen (székhely: 6200 Kiskőrös, Rákóczi Ferenc u. 12.) keresztül, ellátási szerződés útján biztosítja.
2. A Központ a jelen szerződés aláírásával kijelenti, hogy a szerződésben meghatározott, általa nyújtott támogató szolgáltatás, pszichiátriai betegek, szenvedélybetegek és fogyatékos személyek részére biztosított nappali ellátás szociális alapszolgáltatásokra vonatkozó külön jogszabályokat, szakmai követelményeket, a nyilvántartási kötelezettségeket, az adatvédelem és adatkezelés szabályait ismeri, azokat betartja és betartatja. 
3. A Központ vállalja, hogy a támogató szolgáltatást, a pszichiátriai betegek, szenvedélybetegek és fogyatékos személyek részére biztosított nappali ellátást érvényes működési engedély birtokában, az abban foglaltak alapján, a működési engedélyben meghatározott létszámig – támogató szolgáltatás I.  esetén 20.000 feladatmutatóra, támogató szolgáltatás II.  esetén 7.000 feladatmutatóra, pszichiátriai betegek nappali ellátása esetén 50 fő részére, szenvedélybetegek nappali ellátása esetén 50 fő részére, fogyatékos személyek nappali ellátása esetén 72 fő részére - a hatályos szakmai jogszabályi előírásoknak és szakmai-módszertani követelményeknek megfelelően, továbbá az általa elkészített szakmai program alapján biztosítja Kiskőrös Város Közigazgatási területén. 
4. A Központ a támogató szolgáltatás I. és II., pszichiátriai betegek, szenvedélybetegek és fogyatékos személyek nappali ellátása biztosításához szükséges tárgyi, szakmai, működési és személyi feltételek biztosításáról maga gondoskodik, az ezekkel kapcsolatban felmerülő költségek a Központot terhelik.
5. A Szerződő felek megállapodnak abban, hogy a támogató szolgáltatás I. és II., pszichiátriai betegek, szenvedélybetegek és fogyatékos személyek részére biztosított nappali ellátás szociális alapszolgáltatások működéséhez a normatív állami hozzájárulás - vonatkozó jogszabályok szerinti – igénylése és az azzal történő elszámolás az ellátást biztosító Központ hatáskörébe tartozik. 
6. Az ellátási szerződés 1. pontja alapján végzett feladat ellátásához kapcsolódóan az Önkormányzatot a Központ felé pénzbeli hozzájárulási kötelezettség nem terheli.
7. A Központ a támogató szolgáltatás I. és II., pszichiátriai betegek, szenvedélybetegek és fogyatékos személyek részére biztosított nappali ellátás intézményi térítési díját - az Szt-ben, valamint a személyes gondoskodást nyújtó szociális ellátások térítési díjáról szóló 9/1993. (VII.29.) Kormányrendeletben foglalt előírások figyelembevételével – állapítja meg. A megállapított intézményi térítési díjról írásban értesíti az Önkormányzatot.
8. A Központ évente a Szt. által meghatározott rendszerességgel jogosult a térítési díj felülvizsgálatára.
9. A szolgáltatásért fizetendő személyi térítési díj csökkentése, elengedése a Központ által meghatározott módon, a jogszabályi előírások figyelembevételével történik.
10. A térítési díj a Központ, mint fenntartó saját bevételét képezi, melyet a fenti tevékenységéhez szabadon használhat fel.
11. A Központ a jelen szerződés alapján végzett tevékenységéről minden naptári év március 31. napjáig köteles írásbeli beszámolót készíteni és azt az Önkormányzatnak megküldeni.

12. A Központ kötelezettséget vállal arra, hogy a külön jogszabályban meghatározott adatszolgáltatási kötelezettséget az előírásoknak megfelelően teljesíti, a statisztikai adatgyűjtéshez szükséges adatokat az illetékes szervek rendelkezésére bocsátja. A Központ az általa közölt adatok valódiságáért felelősséget vállal.
13. Az Önkormányzat a Központtól a feladatellátással kapcsolatban bármikor tájékoztatást kérhet, melyet a Központ 15 napon belül írásban köteles megadni.
14. A Központ vállalja, hogy az ellátás igénybevételéről szóló szabályok betartásával kapcsolatban az ellátást igénylő felé a tájékoztatási és értesítési kötelezettségének folyamatosan eleget tesz. 

15. Az Önkormányzat a tevékenység gyakorlásához szükséges szakmai segítségnyújtással és szakmai információkkal (többek között a jogszabályváltozásokról történő tájékoztatás, pályázati lehetőségekről szóló tájékoztatás,stb.) segíti a Központot a feladat ellátásában.
16. A Központ az ellátást igénybevevő (és/vagy törvényes képviselője) által, az ellátás során felmerülő kifogások orvoslásával kapcsolatban az ellátást igénybevevővel kötött megállapodásban foglaltak szerint jár el.  Amennyiben az ellátásra jogosultnak a panasz kivizsgálásával kapcsolatban további kifogása van, a Központ az ellátott kérelmére az írásban benyújtott panaszt – a Központ állásfoglalásával együtt – 15 napon belül eljuttatja az Önkormányzatnak. Az Önkormányzat a hozzá beérkezett panaszt 30 napon belül kivizsgálja, eredményéről írásban értesíti az ellátottat és a Központot.
17. Az ellátási szerződés 2026. január 1. napjától határozatlan időre jön létre. 
18. A Szerződő felek megállapodnak abban, hogy jelen szerződést bármelyik fél jogosult a másik félhez intézett egyoldalú, írásbeli nyilatkozattal, 6 hónapos felmondási idővel felmondani. A felmondási idő alatt a Központ köteles teljeskörűen ellátni jelen szerződésből adódó feladatait, ennek elmulasztása esetén köteles az ebből eredő károkat és többletköltségeket az Önkormányzat részére megtéríteni.

19. A Feladat-ellátási szerződés módosítására, illetve megszüntetésére közös megegyezéssel bármikor lehetőség van.  

20. Azonnali hatályú felmondásra a Szerződő felek bármelyike a másik fél súlyos szerződésszegése esetén jogosult, az alábbi szerint:

a) A Szerződő felek súlyos szerződésszegést követnek el, amennyiben jelen szerződésből folyó bármely kötelezettségüknek nem tesznek eleget. 

b) Azonnali hatályú felmondásnak csak azt követően van helye, amennyiben a sérelmet szenvedett fél a szerződésszegő magatartás kiküszöbölésére vagy következményeinek elhárítására a szerződésszegő felet előzetesen írásban, megfelelő határidő megjelölésével felszólította és ez a határidő eredménytelenül eltelt. Az azonnali hatályú felmondást írásba kell foglalni és indokolni kell. A sérelmet szenvedett fél a felmondás helyett vagy mellett követelheti a másik fél szerződésszegéséből eredő kára megtérítését is.

21. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, a hatályos Szt. és az Szt-hez kapcsolódó jogszabályok rendelkezései az irányadók.

22. Szerződő felek jelen szerződésből eredő jogviták esetén a hatáskörtől függően a Kiskőrösi Járásbíróság kizárólagos illetékességét kötik ki.

23. Jelen ellátási szerződés 4 eredeti példányban készült és azt a Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták. 
24. Jelen ellátási szerződés aláírásával a 2025. július 25. napján módosított 2024.február 22.napján kötött 938-4/2024. számú ellátási szerződés, a 2018. február 22. napján módosított, 2016.június 27. napján kötött 3132-6/2016. számú ellátási szerződés és a 2018. február 22. napján módosított, 2015.július 9. napján kötött 3576-5/2015. számú ellátási szerződés 2025. december 31. napjával megszűnik, hatályát veszti. 

Kiskőrös, 2025.

   _____________________________                          ________________________________

       Domonyi László polgármester                                         Mészáros Kornél képviselő

      Kiskőrös Város Önkormányzata       

           Sorsfordító Szolgáltató Központ 
              képviseletében            


                      képviseletében
Ellenjegyzem:

_______________________________

Dr. Turán Csaba

jegyző

